title: Εκτελεστικός κανονισμός (ΕΕ) 2019/35 της Επιτροπής, της 8ης Ιανουαρίου 2019, για την τροποποίηση του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης (Κείμενο που παρουσιάζει ενδιαφέρον για τον ΕΟΧ)

text:
                  11.1.2019

                  EL

                  Επίσημη Εφημερίδα της Ευρωπαϊκής Ένωσης

                  L 9/77

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/35 ΤΗΣ ΕΠΙΤΡΟΠΗΣ
         της 8ης Ιανουαρίου 2019
         για την τροποποίηση του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5 και το άρθρο 63 παράγραφος 1,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I (εφεξής «ο κατάλογος»), στα καθορισμένα σημεία εισόδου («ΚΣΕ») στα εδάφη που αναφέρονται στο παράρτημα I του κανονισμού (ΕΚ) αριθ. 882/2004.

                     (2)

                     Σύμφωνα με τον κανονισμό (ΕΚ) αριθ. 669/2009, τα κράτη μέλη υποχρεούνται να υποβάλλουν στην Επιτροπή εξαμηνιαία έκθεση σχετικά με τα φορτία ζωοτροφών και τροφίμων που περιλαμβάνονται στον κατάλογο, καθώς και λεπτομέρειες για κάθε φορτίο, τον αριθμό των φορτίων που υποβλήθηκαν σε δειγματοληψία για σκοπούς ανάλυσης και τα αποτελέσματα των επίσημων ελέγχων που διενεργήθηκαν σύμφωνα με τον κανονισμό (ΕΚ) αριθ. 669/2009. Ορισμένα κράτη μέλη καταχωρίζουν, σε εθελούσια βάση, τα κοινά έγγραφα εισόδου που εκδίδονται από τις αντίστοιχες αρμόδιες αρχές σύμφωνα με τον κανονισμό (ΕΚ) αριθ. 669/2009 στο σύστημα ελέγχου και πραγματογνωμοσύνης στις συναλλαγές (TRACES), που θεσπίστηκε με τις αποφάσεις 2003/24/ΕΚ (3) και 2004/292/ΕΚ (4) της Επιτροπής, παρέχοντας έτσι στην Επιτροπή λεπτομερή στοιχεία για κάθε φορτίο, τον αριθμό των φορτίων που υποβλήθηκαν σε δειγματοληψία για σκοπούς ανάλυσης και τα αποτελέσματα των ελέγχων που προβλέπονται στον κανονισμό (ΕΚ) αριθ. 669/2009. Η υποχρέωση υποβολής εκθέσεων θα πρέπει, επομένως, να θεωρείται ότι πληρούται όταν τα κράτη μέλη καταχωρίζουν στο σύστημα TRACES τα κοινά έγγραφα εισόδου που εκδίδονται σύμφωνα με τον κανονισμό (ΕΚ) αριθ. 669/2009 κατά την περίοδο αναφοράς που καθορίζεται στον εν λόγω κανονισμό.

                     (3)

                     Το άρθρο 19 παράγραφος 1 του κανονισμού (ΕΚ) αριθ. 669/2009 προβλέπει μεταβατική περίοδο κατά τη διάρκεια της οποίας οι στοιχειώδεις απαιτήσεις για τα ΚΣΕ μπορούν να εφαρμόζονται σταδιακά και οι έλεγχοι ταυτότητας και οι φυσικοί έλεγχοι μπορούν να διενεργούνται σε σημεία ελέγχου άλλα από τα ΚΣΕ. Αυτή η μεταβατική περίοδος παρατάθηκε με τον εκτελεστικό κανονισμό (ΕΕ) αριθ. 718/2014 της Επιτροπής (5) έως τις 14 Αυγούστου 2019, εν αναμονή των αποτελεσμάτων της επανεξέτασης των διατάξεων που ισχύουν για τα ΚΣΕ και για τους συνοριακούς ελέγχους εν γένει. Η εν λόγω επανεξέταση οδήγησε στην έκδοση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου (6), ο οποίος πρόκειται να εφαρμοστεί από τις 14 Δεκεμβρίου 2019. Ο εν λόγω κανονισμός προβλέπει ότι οι κατ' εξουσιοδότηση πράξεις πρέπει να περιέχουν κανόνες που να καθορίζουν τις περιπτώσεις και τους όρους υπό τους οποίους οι έλεγχοι ταυτότητας και οι φυσικοί έλεγχοι σε φορτία εμπορευμάτων που υπόκεινται σε προσωρινή αύξηση των επίσημων ελέγχων είναι δυνατόν να διενεργούνται από τις αρμόδιες αρχές σε σημεία ελέγχου άλλα από τους συνοριακούς σταθμούς ελέγχου. Δεδομένου ότι οι εν λόγω κανόνες πρέπει να τεθούν σε ισχύ από τις 14 Δεκεμβρίου 2019, είναι σκόπιμο να παραταθεί η μεταβατική περίοδος μέχρι την ημέρα που προηγείται της ημερομηνίας αυτής.

                     (4)

                     Το άρθρο 2 του κανονισμού (ΕΚ) αριθ. 669/2009 προβλέπει ότι ο κατάλογος του παραρτήματος I του εν λόγω κανονισμού επανεξετάζεται τακτικά, τουλάχιστον ανά εξάμηνο, λαμβάνοντας υπόψη τις πηγές πληροφοριών που αναφέρονται στο εν λόγω άρθρο.

                     (5)

                     Η συχνότητα και η σημασία των πρόσφατων περιστατικών σχετικά με τα τρόφιμα που κοινοποιούνται μέσω του συστήματος έγκαιρης προειδοποίησης για τα τρόφιμα και τις ζωοτροφές, το οποίο καθορίζεται από τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (7), οι πληροφορίες σχετικά με επίσημους ελέγχους που πραγματοποιούνται από κράτη μέλη σε ζωοτροφές και τρόφιμα μη ζωικής προέλευσης, καθώς και οι εξαμηνιαίες εκθέσεις σχετικά με φορτία ζωοτροφών και τροφίμων μη ζωικής προέλευσης που υποβάλλονται από τα κράτη μέλη σύμφωνα με το άρθρο 15 του κανονισμού (ΕΚ) αριθ. 669/2009, καταδεικνύουν ότι ο κατάλογος θα πρέπει να τροποποιηθεί.

                     (6)

                     Ειδικότερα, όσον αφορά φορτία με μελιτζάνες από τη Δομινικανή Δημοκρατία, φασόλια από την Κένυα και πιπεριές (μη γλυκές) από την Ουγκάντα, σύμφωνα με τις σχετικές πηγές πληροφοριών έχουν εμφανιστεί νέοι κίνδυνοι για την ανθρώπινη υγεία λόγω πιθανής μόλυνσης από υπολείμματα φυτοφαρμάκων, γεγονός που επιβάλλει τη θέσπιση αυξημένου επιπέδου επίσημων ελέγχων. Επιπλέον, όσον αφορά φορτία μαύρου πιπεριού από τη Βραζιλία, γλυκοπιπεριών από την Κίνα και σπόρων σησαμιού από την Αιθιοπία, σύμφωνα με τις σχετικές πηγές πληροφοριών έχουν εμφανιστεί νέοι κίνδυνοι για την ανθρώπινη υγεία λόγω πιθανής μόλυνσης με σαλμονέλα, γεγονός που επιβάλλει τη θέσπιση αυξημένου επιπέδου επίσημων ελέγχων. Κατά συνέπεια, θα πρέπει να προστεθούν στον κατάλογο καταχωρίσεις σχετικά με τα εν λόγω φορτία.

                     (7)

                     Επίσης, είναι σκόπιμο να απαλειφθούν οι καταχωρίσεις εμπορευμάτων τα οποία, σύμφωνα με τις διαθέσιμες πληροφορίες, συνολικά συμμορφώνονται σε ικανοποιητικό βαθμό με τις σχετικές απαιτήσεις ασφάλειας που προβλέπει η νομοθεσία της Ένωσης και, συνεπώς, δεν δικαιολογείται πλέον γι' αυτά αυξημένο επίπεδο επίσημων ελέγχων. Η καταχώριση στον κατάλογο που αφορά ανανάδες από το Μπενίν θα πρέπει, συνεπώς, να απαλειφθεί.

                     (8)

                     Επιπλέον, είναι σκόπιμο να αυξηθεί η συχνότητα των ελέγχων ταυτότητας και των φυσικών ελέγχων σε προϊόντα τα οποία, σύμφωνα με τις σχετικές πηγές πληροφοριών, εμφανίζουν κάποιον βαθμό μη συμμόρφωσης με τις σχετικές απαιτήσεις που προβλέπει η νομοθεσία της Ένωσης, γεγονός που δικαιολογεί την αύξηση του επιπέδου επίσημων ελέγχων. Οι καταχωρίσεις στον κατάλογο που αφορούν τις γλυκοπιπεριές και πιπεριές (μη γλυκές) από την Αίγυπτο, τις πιπεριές (μη γλυκές) από την Ινδία και το Πακιστάν, τις πιπεριές (γλυκές ή μη γλυκές) από τη Σρι Λάνκα και τα φουντούκια από τη Γεωργία θα πρέπει, επομένως, να τροποποιηθούν αναλόγως.

                     (9)

                     Το πεδίο εφαρμογής της καταχώρισης για τα φουντούκια από τη Γεωργία θα πρέπει να τροποποιηθεί ώστε να συμπεριληφθούν άλλες μορφές του προϊόντος, εκτός από αυτές που περιλαμβάνονται επί του παρόντος, όταν αυτές οι άλλες μορφές παρουσιάζουν τον ίδιο κίνδυνο. Ως εκ τούτου, κρίνεται σκόπιμο να τροποποιηθεί η υπάρχουσα καταχώριση για τα φουντούκια από τη Γεωργία ώστε να συμπεριληφθούν το αλεύρι, το σιμιγδάλι και η σκόνη φουντουκιών και τα φουντούκια αλλιώς παρασκευασμένα ή διατηρημένα.

                     (10)

                     Για λόγους συνέπειας και σαφήνειας, κρίνεται σκόπιμο το παράρτημα I του κανονισμού (ΕΚ) αριθ. 669/2009 να αντικατασταθεί από το κείμενο του παραρτήματος του παρόντος κανονισμού.

                     (11)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τροποποιήσεις του κανονισμού (ΕΚ) αριθ. 669/2009
            Ο κανονισμός (ΕΚ) αριθ. 669/2009 τροποποιείται ως εξής:

                        1)

                        Στο άρθρο 15 προστίθεται η ακόλουθη παράγραφος 4:

                           «4.   Οι υποχρεώσεις υποβολής εκθέσεων που προβλέπονται στις παραγράφους 1 και 2 θεωρείται ότι πληρούνται όταν τα κράτη μέλη έχουν καταχωρίσει στο TRACES τα κοινά έγγραφα εισόδου που εκδίδονται από τις αντίστοιχες αρμόδιες αρχές σύμφωνα με τον παρόντα κανονισμό κατά τη διάρκεια της περιόδου αναφοράς που καθορίζεται στην παράγραφο 1.»

                        2)

                        Στο άρθρο 19, η παράγραφος 1 αντικαθίσταται από το ακόλουθο κείμενο:

                           «1.   Έως τις 13 Δεκεμβρίου 2019, όταν ένα καθορισμένο σημείο εισόδου δεν είναι εξοπλισμένο με τις απαιτούμενες εγκαταστάσεις για τη διενέργεια ελέγχων ταυτότητας και φυσικών ελέγχων, όπως προβλέπεται από το άρθρο 8 παράγραφος 1 στοιχείο β), οι έλεγχοι αυτοί μπορούν να διεξάγονται σε άλλο σημείο ελέγχου, στο ίδιο κράτος μέλος, που έχει εγκριθεί για τον σκοπό αυτό από την αρμόδια αρχή, πριν από τη διασάφηση των προϊόντων για τη θέση τους σε ελεύθερη κυκλοφορία, υπό την προϋπόθεση ότι το εν λόγω σημείο ελέγχου πληροί τις ελάχιστες απαιτήσεις που ορίζονται στο άρθρο 4.»

                        3)

                        Το παράρτημα I αντικαθίσταται από το κείμενο που παρατίθεται στο παράρτημα του παρόντος κανονισμού.

            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Ιανουαρίου 2019.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 165 της 30.4.2004, σ. 1.

            (2)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).

            (3)  Απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (ΕΕ L 8 της 14.1.2003, σ. 44).

            (4)  Απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος Traces και την τροποποίηση της απόφασης 92/486/ΕΟΚ (ΕΕ L 94 της 31.3.2004, σ. 63).

            (5)  Εκτελεστικός κανονισμός (ΕΕ) αριθ. 718/2014 της Επιτροπής, της 27ης Ιουνίου 2014, για την τροποποίηση του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης (ΕΕ L 190 της 28.6.2014, σ. 55).

            (6)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031 του Ευρωπαϊκού Κοινοβουλίου και του Συμβουλίου, των κανονισμών (ΕΚ) αριθ. 1/2005 και (ΕΚ) αριθ. 1099/2009 του Συμβουλίου και των οδηγιών 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ του Συμβουλίου, και για την κατάργηση των κανονισμών (ΕΚ) αριθ. 854/2004 και (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, των οδηγιών 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ του Συμβουλίου και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).

            (7)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

            ΠΑΡΑΡΤΗΜΑ

                     «ΠΑΡΑΡΤΗΜΑ I

                        Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                                 Ζωοτροφές και τρόφιμα
                                 (προβλεπόμενη χρήση)

                                 Κωδικός ΣΟ (1)

                                 Υποδιαίρεση TARIC

                                 Χώρα καταγωγής

                                 Κίνδυνος

                                 Συχνότητα φυσικών ελέγχων και ελέγχων ταυτότητας (%)

                                             —

                                             Αραχίδες (αράπικα φιστίκια), με κέλυφος

                                             —

                                          1202 41 00

                                    Βολιβία (BO)

                                 Αφλατοξίνες

                                 50

                                             —

                                             Αραχίδες (αράπικα φιστίκια), χωρίς κέλυφος

                                             —

                                          1202 42 00

                                             —

                                             Βούτυρο αράπικων φιστικιών

                                             —

                                          2008 11 10

                                             —

                                             Αραχίδες (αράπικα φιστίκια) αλλιώς παρασκευασμένα ή διατηρημένα

                                       (Ζωοτροφές και τρόφιμα)

                                             —

                                             2008 11 91 ·
                                             2008 11 96 ·
                                             2008 11 98

                                             —

                                             Μαύρο πιπέρι (πιπέρι)

                                       (Τρόφιμα – μη θρυμματισμένα ούτε σε σκόνη)

                                 ex 0904 11 00

                                    10

                                    Βραζιλία (BR)

                                    Σαλμονέλα
                                     (2)

                                 20

                                 Γκότζι μπέρι (Lycium barbarum L.)

                                       (Τρόφιμα – νωπά, διατηρημένα με απλή ψύξη ή αποξηραμένα)

                                 ex 0813 40 95 ·
                                 ex 0810 90 75

                                    10

                                    10

                                    Κίνα (CN)

                                 Υπολείμματα φυτοφαρμάκων (3)
                                     (4)

                                 10

                                 Γλυκοπιπεριές (Capsicum annuum)

                                       (Τρόφιμα – θρυμματισμένα ή σε σκόνη)

                                 ex 0904 22 00

                                    11

                                    Κίνα (CN)

                                    Σαλμονέλα
                                     (2)

                                 20

                                 Τσάι, έστω και αρωματισμένο

                                       (Τρόφιμα)

                                 0902

                                    Κίνα (CN)

                                 Υπολείμματα φυτοφαρμάκων (3)
                                     (5)

                                 10

                                 Μελιτζάνες
                                 (Solanum melongena)

                                       (Τρόφιμα – νωπά ή διατηρημένα με απλή ψύξη)

                                 0709 30 00

                                    Δομινικανή Δημοκρατία (DO)

                                 Υπολείμματα φυτοφαρμάκων (3)

                                 20

                                             —

                                             Γλυκοπιπεριές (Capsicum annuum)

                                             —

                                             0709 60 10 ·
                                             0710 80 51

                                    Δομινικανή Δημοκρατία (DO)

                                 Υπολείμματα φυτοφαρμάκων (3)
                                     (6)

                                 20

                                             —

                                             Πιπεριές (μη γλυκές) (Capsicum spp.)

                                             —

                                             ex 0709 60 99 ·
                                             ex 0710 80 59

                                    20

                                    20

                                             —

                                             Κινέζικα φασολάκια
                                             (Vigna unguiculata spp. sesquipedalis, vigna unguiculata spp. unguiculata)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                             —

                                             ex 0708 20 00 ·
                                             ex 0710 22 00

                                    10

                                    10

                                             —

                                             Γλυκοπιπεριές (Capsicum annuum)

                                             —

                                             0709 60 10 ·
                                             0710 80 51

                                    Αίγυπτος (EG)

                                 Υπολείμματα φυτοφαρμάκων (3)
                                     (7)

                                 20

                                             —

                                             Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                             —

                                             ex 0709 60 99 ·
                                             ex 0710 80 59

                                    20

                                    20

                                 Σπόροι σουσαμιού

                                       (Τρόφιμα – νωπά ή διατηρημένα σε απλή ψύξη)

                                 1207 40 90

                                    Αιθιοπία (ET)

                                    Σαλμονέλα
                                     (2)

                                 50

                                             —

                                             Φουντούκια με κέλυφος

                                             —

                                          0802 21 00

                                    Γεωργία (GE)

                                 Αφλατοξίνες

                                 50

                                             —

                                             Φουντούκια χωρίς κέλυφος

                                             —

                                          0802 22 00

                                             —

                                             Άλευρο, σιμιγδάλι και σκόνη φουντουκιών

                                             —

                                          ex 1106 30 90

                                    40

                                             —

                                             Φουντούκια, αλλιώς παρασκευασμένα ή διατηρημένα

                                       (Τρόφιμα)

                                             —

                                             ex 2008 19 19 ·
                                             ex 2008 19 95 ·
                                             ex 2008 19 99

                                    30

                                    20

                                    30

                                 Φοινικέλαιο

                                       (Τρόφιμα)

                                 1511 10 90 ·
                                 1511 90 11 ·

                                    Γκάνα (GH)

                                 Χρωστικές ουσίες Sudan (8)

                                 50

                                 ex 1511 90 19 ·
                                 1511 90 99

                                    90

                                             —

                                             Αραχίδες (αράπικα φιστίκια), με κέλυφος

                                             —

                                          1202 41 00

                                    Γκάμπια (GM)

                                 Αφλατοξίνες

                                 50

                                             —

                                             Αραχίδες (αράπικα φιστίκια), χωρίς κέλυφος

                                             —

                                          1202 42 00

                                             —

                                             Βούτυρο αράπικων φιστικιών

                                             —

                                          2008 11 10

                                             —

                                             Αραχίδες (αράπικα φιστίκια) αλλιώς παρασκευασμένα ή διατηρημένα

                                       (Ζωοτροφές και τρόφιμα)

                                             —

                                             2008 11 91 ·
                                             2008 11 96 ·
                                             2008 11 98

                                 Μπάμιες

                                       (Τρόφιμα - νωπά, διατηρημένα με απλή ψύξη ή κατεψυγμένα)

                                 ex 0709 99 90 ·
                                 ex 0710 80 95

                                    20

                                    30

                                    Ινδία (IN)

                                 Υπολείμματα φυτοφαρμάκων (3)
                                     (9)

                                 10

                                 Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 ex 0709 60 99 ·
                                 ex 0710 80 59

                                    20

                                    20

                                    Ινδία (IN)

                                 Υπολείμματα φυτοφαρμάκων (3)
                                     (10)

                                 20

                                 Φασόλια (Vigna spp., Phaseolus spp.)

                                       (Τρόφιμα – νωπά ή διατηρημένα με απλή ψύξη)

                                 0708 20

                                    Κένυα (KE)

                                 Υπολείμματα φυτοφαρμάκων (3)

                                 5

                                 Κινέζικο σέλινο (Apium graveolens)

                                       (Τρόφιμα – νωπά ή διατηρημένα σε απλή ψύξη)

                                 ex 0709 40 00

                                    20

                                    Καμπότζη (KH)

                                 Υπολείμματα φυτοφαρμάκων (3)
                                     (11)

                                 50

                                 Κινέζικα φασολάκια
                                 (Vigna unguiculata spp. sesquipedalis, vigna unguiculata spp. unguiculata)

                                       (Τρόφιμα – νωπά, διατηρημένα με απλή ψύξη ή κατεψυγμένα λαχανικά)

                                 ex 0708 20 00 ·
                                 ex 0710 22 00

                                    10

                                    10

                                    Καμπότζη (KH)

                                 Υπολείμματα φυτοφαρμάκων (3)
                                     (12)

                                 50

                                 Γογγύλια (Brassica rapa spp. Rapa)

                                       (Τρόφιμα – παρασκευασμένα ή διατηρημένα με ξίδι ή οξικό οξύ)

                                 ex 2001 90 97

                                    11 · 19

                                    Λίβανος (LB)

                                 Ροδαμίνη Β

                                 50

                                 Πιπεριές (γλυκές ή μη γλυκές) (Capsicum spp.)

                                       (Τρόφιμα - αποξηραμένα, καβουρδισμένα, θρυμματισμένα ή αλεσμένα)

                                 ex 2008 99 99 ·

                                    79

                                    Σρι Λάνκα (LK)

                                 Αφλατοξίνες

                                 50

                                 0904 21 10 ·

                                 ex 0904 21 90 ·
                                 ex 0904 22 00

                                    20

                                    11 · 19

                                             —

                                             Αραχίδες (αράπικα φιστίκια), με κέλυφος

                                             —

                                          1202 41 00

                                    Μαδαγασκάρη (MG)

                                 Αφλατοξίνες

                                 50

                                             —

                                             Αραχίδες (αράπικα φιστίκια), χωρίς κέλυφος

                                             —

                                          1202 42 00

                                             —

                                             Βούτυρο αράπικων φιστικιών

                                             —

                                          2008 11 10

                                             —

                                             Αραχίδες (αράπικα φιστίκια) αλλιώς παρασκευασμένα ή διατηρημένα

                                       (Ζωοτροφές και τρόφιμα)

                                             —

                                             2008 11 91 ·
                                             2008 11 96 ·
                                             2008 11 98

                                 Σπόροι σουσαμιού

                                       (Τρόφιμα – νωπά ή διατηρημένα σε απλή ψύξη)

                                 1207 40 90

                                    Νιγηρία (NG)

                                 Σαλμονέλα (2)

                                 50

                                 Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 ex 0709 60 99 ·
                                 ex 0710 80 59

                                    20

                                    20

                                    Πακιστάν (PK)

                                 Υπολείμματα φυτοφαρμάκων (3)

                                 20

                                 Σμέουρα

                                       (Τρόφιμα — κατεψυγμένα)

                                 0811 20 31 ·

                                    Σερβία (RS)

                                 Νοροϊός

                                 10

                                 ex 0811 20 11 ·
                                 ex 0811 20 19

                                    10

                                    10

                                             —

                                             Αραχίδες (αράπικα φιστίκια), με κέλυφος

                                             —

                                          1202 41 00

                                    Σουδάν (SD)

                                 Αφλατοξίνες

                                 50

                                             —

                                             Αραχίδες (αράπικα φιστίκια), χωρίς κέλυφος

                                             —

                                          1202 42 00

                                             —

                                             Βούτυρο αράπικων φιστικιών

                                             —

                                          2008 11 10

                                             —

                                             Αραχίδες (αράπικα φιστίκια) αλλιώς παρασκευασμένα ή διατηρημένα

                                       (Ζωοτροφές και τρόφιμα)

                                             —

                                             2008 11 91 ·
                                             2008 11 96 ·
                                             2008 11 98

                                 Σπόροι σουσαμιού

                                       (Τρόφιμα – νωπά ή διατηρημένα σε απλή ψύξη)

                                 1207 40 90

                                    Σουδάν (SD)

                                 Σαλμονέλα (2)

                                 50

                                 Καρπούζι (Egusi, Citrullus spp): σπόροι και παράγωγα προϊόντα

                                       (Τρόφιμα)

                                 ex 1207 70 00 ·
                                 ex 1106 30 90 ·
                                 ex 2008 99 99

                                    10

                                    30

                                    50

                                    Σιέρα Λεόνε (SL)

                                 Αφλατοξίνες

                                 50

                                             —

                                             Αραχίδες (αράπικα φιστίκια), με κέλυφος

                                             —

                                          1202 41 00

                                    Σενεγάλη (SN)

                                 Αφλατοξίνες

                                 50

                                             —

                                             Αραχίδες (αράπικα φιστίκια), χωρίς κέλυφος

                                             —

                                          1202 42 00

                                             —

                                             Βούτυρο αράπικων φιστικιών

                                             —

                                          2008 11 10

                                             —

                                             Αραχίδες (αράπικα φιστίκια) αλλιώς παρασκευασμένα ή διατηρημένα

                                       (Ζωοτροφές και τρόφιμα)

                                             —

                                             2008 11 91 ·
                                             2008 11 96 ·
                                             2008 11 98

                                 Γογγύλια (Brassica rapa spp. Rapa)

                                       (Τρόφιμα – παρασκευασμένα ή διατηρημένα με ξίδι ή οξικό οξύ)

                                 ex 2001 90 97

                                    11 · 19

                                    Συρία (SY)

                                 Ροδαμίνη Β

                                 50

                                 Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 ex 0709 60 99 ·
                                 ex 0710 80 59

                                    20

                                    20

                                    Ταϊλάνδη (TH)

                                 Υπολείμματα φυτοφαρμάκων (3)
                                     (13)

                                 10

                                             —

                                             Βερίκοκα αποξεραμένα

                                             —

                                          0813 10 00

                                    Τουρκία (TR)

                                 Θειώδη άλατα (15)

                                 20

                                             —

                                             Βερίκοκα, αλλιώς παρασκευασμένα ή διατηρημένα (14)

                                       (Τρόφιμα)

                                             —

                                          2008 50 61

                                 Σταφύλια αποξηραμένα (συμπεριλαμβάνονται σταφύλια αποξηραμένα κομμένα ή θρυμματισμένα σε πάστα, χωρίς περαιτέρω επεξεργασία)

                                       (Τρόφιμα)

                                 0806 20

                                    Τουρκία (TR)

                                 Ωχρατοξίνη A

                                 5

                                 Λεμόνια (Citrus limon, Citrus limonum)

                                       (Τρόφιμα –νωπά, διατηρημένα με απλή ψύξη ή αποξηραμένα)

                                 0805 50 10

                                    Τουρκία (TR)

                                 Υπολείμματα φυτοφαρμάκων (3)

                                 10

                                 Ρόδια

                                       (Τρόφιμα – νωπά ή διατηρημένα σε απλή ψύξη)

                                 ex 0810 90 75

                                    30

                                    Τουρκία (TR)

                                 Υπολείμματα φυτοφαρμάκων (3)
                                     (16)

                                 10

                                 Γλυκές πιπεριές (Capsicum annuum)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 0709 60 10 ·
                                 0710 80 51

                                    Τουρκία (TR)

                                 Υπολείμματα φυτοφαρμάκων (3)
                                     (17)

                                 10

                                 Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 ex 0709 60 99
                                 ex 0710 80 59

                                    20

                                    20

                                    Ουγκάντα (UG)

                                 Υπολείμματα φυτοφαρμάκων (3)

                                 20

                                 Σπόροι σουσαμιού

                                       (Τρόφιμα – νωπά ή διατηρημένα σε απλή ψύξη)

                                 1207 40 90

                                    Ουγκάντα (UG)

                                 Σαλμονέλα (2)

                                 50

                                             —

                                             Φιστίκια με κέλυφος

                                             —

                                          0802 51 00

                                    Ηνωμένες Πολιτείες (US)

                                 Αφλατοξίνες

                                 10

                                             —

                                             Φιστίκια, χωρίς κέλυφος

                                             —

                                          0802 52 00

                                             —

                                             Φιστίκια, καβουρδισμένα

                                       (Τρόφιμα)

                                             —

                                             ex 2008 19 13 ·
                                             ex 2008 19 93

                                    20

                                    20

                                             —

                                             Βερίκοκα αποξεραμένα

                                             —

                                          0813 10 00

                                    Ουζμπεκιστάν (UZ)

                                 Θειώδη άλατα (15)

                                 50

                                             —

                                             Βερίκοκα, αλλιώς παρασκευασμένα ή διατηρημένα (14)

                                       (Τρόφιμα)

                                             —

                                          2008 50 61

                                             —

                                             Φύλλα κορίανδρου

                                             —

                                          ex 0709 99 90

                                    72

                                    Βιετνάμ (VN)

                                 Υπολείμματα φυτοφαρμάκων (3)
                                     (18)

                                 50

                                             —

                                             Βασιλικός (ιερός βασιλικός, γλυκός βασιλικός)

                                             —

                                          ex 1211 90 86

                                    20

                                             —

                                             Δυόσμος

                                             —

                                          ex 1211 90 86

                                    30

                                             —

                                             Μαϊντανός

                                       (Τρόφιμα – βότανα νωπά ή διατηρημένα σε απλή ψύξη)

                                             —

                                          ex 0709 99 90

                                    40

                                 Μπάμιες

                                       (Τρόφιμα - νωπά, διατηρημένα με απλή ψύξη ή κατεψυγμένα)

                                 ex 0709 99 90
                                 ex 0710 80 95

                                    20

                                    30

                                    Βιετνάμ (VN)

                                 Υπολείμματα φυτοφαρμάκων (3)
                                     (18)

                                 50

                                 Πιπεριές (μη γλυκές) (Capsicum spp.)

                                       (Τρόφιμα – νωπά, διατηρημένα με απλή ψύξη ή κατεψυγμένα)

                                 ex 0709 60 99 ·
                                 ex 0710 80 59

                                    20

                                    20

                                    Βιετνάμ (VN)

                                 Υπολείμματα φυτοφαρμάκων (3)
                                     (18)

                                 50

               »

               (1)  Όταν σε κάποιον κωδικό ΣΟ απαιτείται να υποβληθούν σε ελέγχους μόνο ορισμένα προϊόντα και δεν υπάρχει ειδική υποδιαίρεση για τον κωδικό αυτόν, ο κωδικός ΣΟ φέρει τη σήμανση “ex”.

               (2)  Μέθοδος αναφοράς EN/ISO 6579-1 ή μέθοδος που έχει επικυρωθεί σε σχέση με τη μέθοδο αυτή, σύμφωνα με την πλέον πρόσφατη έκδοση του προτύπου EN/ISO 16140 ή άλλα διεθνώς αποδεκτά παρόμοια πρωτόκολλα.

               (3)  Τουλάχιστον τα υπολείμματα των φυτοφαρμάκων που απαριθμούνται στο πρόγραμμα ελέγχου που εγκρίθηκε σύμφωνα με το άρθρο 29 παράγραφος 2 του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1) και τα οποία μπορούν να αναλυθούν με πολυ-υπολειμματικές μεθόδους βάσει GC-MS και LC-MS (φυτοφάρμακα προς παρακολούθηση μέσα/επάνω σε προϊόντα φυτικής προέλευσης μόνο).

               (4)  Υπολείμματα Amitraz.

               (5)  Υπολείμματα Tolfenpyrad.

               (6)  Υπολείμματα Acephate, Aldicarb (άθροισμα Aldicarb, του σουλφοξειδίου και της σουλφόνης του, εκφραζόμενο ως Aldicarb), Amitraz (Amitraz, συμπεριλαμβανομένων των μεταβολιτών που περιέχουν 2,4-διμεθυλανιλίνη, εκφραζόμενο ως Amitraz), Diafenthiuron, Dicofol (άθροισμα των ισομερών p,p′ και o,p′), διθειοκαρβαμιδικές ενώσεις (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram) και Methiocarb (άθροισμα Methiocarb και του σουλφοξειδίου και της σουλφόνης του, εκφραζόμενο ως Methiocarb).

               (7)  Υπολείμματα Dicofol (άθροισμα των ισομερών p,p′ και o,p′), Dinotefuran, Folpet, Prochloraz (άθροισμα Prochloraz και των μεταβολιτών του που περιέχουν 2,4,6-τριχλωροφαινόλη, εκφραζόμενο ως Prochloraz), Thiophanate-methyl και Triforine.

               (8)  Για τους σκοπούς του παρόντος παραρτήματος, ως “χρωστικές ουσίες Sudan” νοούνται οι ακόλουθες χημικές ουσίες: i) Sudan I (αριθ. CAS 842-07-9)· ii) Sudan II (αριθ. CAS 3118-97-6)· iii) Sudan IΙΙ (αριθ. CAS 85-86-9)· iv) Scarlet Red· ή Sudan IV (αριθ. CAS 85-83-6).

               (9)  Υπολείματα diafenthiuron.

               (10)  Υπολείμματα Carbofuran.

               (11)  Υπολείμματα Phenthoate.

               (12)  Υπολείμματα Chlorbufam.

               (13)  Υπολείμματα Formetanate [άθροισμα Formetanate και των αλάτων του εκφραζόμενο ως Formetanate (υδροχλωρικό)], Prothiofos και Triforine.

               (14)  Οι έλεγχοι ταυτότητας και οι φυσικοί έλεγχοι μπορούν να διενεργούνται από την αρμόδια αρχή του τόπου προορισμού, όπως αναφέρεται στο ΚΕΕ, σύμφωνα με το άρθρο 9 παράγραφος 2 του παρόντος κανονισμού.

               (15)  Μέθοδοι αναφοράς: EN 1988-1:1998, EN 1988-2:1998 ή ISO 5522:1981.

               (16)  Υπολείμματα Prochloraz.

               (17)  Υπολείμματα Diafenthiuron, Formetanate [άθροισμα formetanate και των αλάτων του εκφρασμένο ως Formetanate (υδροχλωρικό)] και Thiophanate-methyl.

               (18)  Υπολείμματα διθειοκαρβαμιδικών ενώσεων (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram), Phenthoate και Quinalphos.


title: Εκτελεστικός κανονισμός (ΕΕ) 2019/84 του Συμβουλίου, της 21ης Ιανουαρίου 2019, για την εφαρμογή του κανονισμού (ΕΕ) 2018/1542 του Συμβουλίου σχετικά με περιοριστικά μέτρα κατά της διάδοσης και της χρήσης χημικών όπλων

text:
                  21.1.2019

                  EL

                  Επίσημη Εφημερίδα της Ευρωπαϊκής Ένωσης

                  LI 18/1

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/84 ΤΟΥ ΣΥΜΒΟΥΛΙΟΥ
         της 21ης Ιανουαρίου 2019
         για την εφαρμογή του κανονισμού (ΕΕ) 2018/1542 του Συμβουλίου σχετικά με περιοριστικά μέτρα κατά της διάδοσης και της χρήσης χημικών όπλων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1542 του Συμβουλίου, της 15ης Οκτωβρίου 2018, σχετικά με περιοριστικά μέτρα κατά της διάδοσης και της χρήσης χημικών όπλων (1), και ιδίως το άρθρο 12,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 15 Οκτωβρίου 2018, το Συμβούλιο εξέδωσε τον κανονισμό (ΕΕ) 2018/1542.

                     (2)

                     Δεδομένης της διαρκούς απειλής της διάδοσης και χρήσης χημικών όπλων, θα πρέπει να προστεθούν εννέα πρόσωπα και μία οντότητα στον κατάλογο των φυσικών και νομικών προσώπων, οντοτήτων και φορέων που περιλαμβάνεται στο παράρτημα Ι του κανονισμού της απόφασης (ΕΕ) 2018/1542.

                     (3)

                     Το παράρτημα I του κανονισμού (ΕΕ) 2018/1542 θα πρέπει, συνεπώς, να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα I του κανονισμού (ΕΕ) 2018/1542 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Ιανουαρίου 2019.

                  Για το Συμβούλιο

                  H Πρόεδρος

               F. MOGHERINI

            (1)  ΕΕ L 259 της 16.10.2018, σ. 12.

            ΠΑΡΑΡΤΗΜΑ
            Τα ακόλουθα πρόσωπα και οντότητες προστίθενται στον κατάλογο του παραρτήματος της απόφασης (ΚΕΠΠΑ) 2018/1544:

               «Α.   ΦΥΣΙΚΑ ΠΡΟΣΩΠΑ

                           Ονοματεπώνυμο

                           Αναγνωριστικά στοιχεία

                           Λόγοι χαρακτηρισμού

                           Ημερομηνία καταχώρισης

                                       1.

                                       Tariq YASMINA

                           άλλως: Tarq Yasmina
                           Φύλο: άρρεν
                           Τίτλος: Συνταγματάρχης·
                           Ιθαγένεια: Συριακή

                           Ο Tariq Yasmina ασκεί καθήκοντα αξιωματικού συνδέσμου μεταξύ του Κέντρου Επιστημονικών Μελετών και Ερευνών (Scientific Studies and Research Centre-SSRC) και του Προεδρικού Μεγάρου, και, ως εκ τούτου, εμπλέκεται στη χρήση και στις προετοιμασίες για τη χρήση χημικών όπλων από το συριακό καθεστώς.

                           21.1.2019

                                       2.

                                       Khaled NASRI

                           άλλως: Mohammed Khaled Nasri· Haled Natsri·

                           Φύλο: άρρεν
                           Τίτλος: Επικεφαλής του Ινστιτούτου 1000 του SSRC
                           Ιθαγένεια: Συριακή

                           Ο Khaled Nasri είναι ο διευθυντής του Ινστιτούτου 1000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή πληροφοριακών και ηλεκτρονικών συστημάτων για το πρόγραμμα χημικών όπλων της Συρίας.

                           21.1.2019

                                       3.

                                       Walid ZUGHAIB

                           άλλως: Zughib, Zgha'ib, Zughayb·
                           Φύλο: άρρεν
                           Τίτλος: Γιατρός, επικεφαλής του Ινστιτούτου 2000 του SSRC
                           Ιθαγένεια: Συριακή

                           Ο Walid Zughaib είναι ο διευθυντής του Ινστιτούτου 2000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή μηχανικών συστημάτων για το πρόγραμμα χημικών όπλων της Συρίας.

                           21.1.2019

                                       4.

                                       Firas AHMED

                           άλλως: Ahmad·
                           Τίτλος: Συνταγματάρχης, επικεφαλής της Υπηρεσίας Ασφαλείας στο Ινστιτούτο 1000 του SSRC·
                           Φύλο: άρρεν
                           Ημερομηνία γέννησης: 21 Ιανουαρίου 1967·
                           Ιθαγένεια: Συριακή

                           Ο Firas Ahmed είναι ο διευθυντής της Υπηρεσίας Ασφαλείας του Ινστιτούτου 1000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή πληροφοριακών και ηλεκτρονικών συστημάτων για το πρόγραμμα χημικών όπλων της Συρίας. Συμμετείχε στη μεταφορά και απόκρυψη συναφών με τα χημικά όπλα υλικών μετά από την προσχώρηση της Συρίας στη Σύμβαση για τα χημικά όπλα.

                           21.1.2019

                                       5.

                                       Said SAID

                           άλλως: Saeed, Sa'id,
                           Τίτλος: Γιατρός, μέλος του Ινστιτούτο 3000 (άλλως Ινστιτούτο 6000, άλλως Ινστιτούτο 5000) του SSRC
                           Φύλο: άρρεν
                           Ημερομηνία γέννησης: 11 Δεκεμβρίου 1955

                           Ο Said SAID είναι σημαίνον πρόσωπο του Ινστιτούτου 3000, άλλως Ινστιτούτου 6000 άλλως Ινστιτούτου 5000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή χημικών όπλων της Συρίας.

                           21.1.2019

                                       6.

                                       Anatoliy Vladimirovich CHEPIGA

                           Анатолий Владимирович ЧЕПИГА, άλλως Ruslan BOSHIROV,
                           Φύλο: άρρεν
                           Ημερομηνίες γέννησης: 5 Απριλίου 1979, 12 Απριλίου 1978.
                           Τόποι γέννησης: Nikolaevka, Amur Oblast, Ρωσία / Ντουσανμπέ, Τατζικιστάν

                           Ο αξιωματικός της GRU (Κεντρική Διεύθυνση Πληροφοριών του Γενικού Επιτελείου των Ενόπλων Δυνάμεων της Ρωσικής Ομοσπονδίας) Anatoliy Chepiga (άλλως Ruslan Boshirov) κατείχε, μετέφερε και στη συνέχεια χρησιμοποίησε τον νευροτοξικό παράγοντα «Novichok» στο Salisbury κατά το Σαββατοκύριακο της 4ης Μαρτίου 2018. Στις 5 Σεπτεμβρίου 2018, η Εισαγγελική Υπηρεσία του Στέμματος του Ηνωμένου Βασιλείου απήγγειλε στον Ruslan Boshirov τις κατηγορίες της συνωμοσίας για την οργάνωση της ανθρωποκτονίας του Sergei Skripal· της απόπειρας ανθρωποκτονίας των Sergei Skripal, Yulia Skripal και Nick Bailey· της χρήσης και κατοχής Novichok· και της πρόκληση βαριάς σωματικής βλάβης από πρόθεση στην Yulia Skripal και τον Nick Bailey.

                           21.1.2019

                                       7.

                                       Alexander Yevgeniyevich MISHKIN

                           Александр Евгеньевич МИШКИН άλλως Alexander PETROV
                           Φύλο: άρρεν
                           Ημερομηνία γέννησης: 13 Ιουλίου 1979
                           Τόποι γέννησης: Loyga, Ρωσία/ Kotlas, Ρωσία

                           Ο αξιωματικός της GRU (Κεντρική Διεύθυνση Πληροφοριών του Γενικού Επιτελείου των Ενόπλων Δυνάμεων της Ρωσικής Ομοσπονδίας) Alexander Mishkin (άλλως Alexander Petrov) κατείχε, μετέφερε και στη συνέχεια χρησιμοποίησε τον νευροτοξικό παράγοντα «Novichok» στο Salisbury κατά το Σαββατοκύριακο της 4ης Μαρτίου 2018 Στις 5 Σεπτεμβρίου 2018, η Εισαγγελική Υπηρεσία του Στέμματος του Ηνωμένου Βασιλείου απήγγειλε στον Alexander Petrov τις κατηγορίες της συνωμοσίας για την οργάνωση της ανθρωποκτονίας του Sergei Skripal· της απόπειρας ανθρωποκτονίας των Sergei Skripal, Yulia Skripal και Nick Bailey· της χρήσης και κατοχής Novichok· και της πρόκληση βαριάς σωματικής βλάβης από πρόθεση στην Yulia Skripal και τον Nick Bailey.

                           21.1.2019

                                       8.

                                       Vladimir Stepanovich ALEXSEYEV

                           Владимир Степанович АЛЕКСЕЕВ
                           Φύλο: άρρεν
                           Τίτλος: Πρώτος αναπληρωτής αρχηγός της GRU (Κεντρική Διεύθυνση Πληροφοριών του Γενικού Επιτελείου των Ενόπλων Δυνάμεων της Ρωσικής Ομοσπονδίας)·

                           Ο Vladimir Stepanovich Alexseyev είναι ο πρώτος αναπληρωτής αρχηγός της GRU (άλλως GU). Δεδομένου του ηγετικού του ρόλου στο εσωτερικό της GRU, ο Alexseyev είναι υπεύθυνος για την κατοχή, μεταφορά και χρήση του νευροτοξικού παράγοντα «Novichok» από αξιωματούχους της GRU στο Salisbury κατά το Σαββατοκύριακο της 4ης Μαρτίου 2018.

                           21.1.2019

                                       9.

                                       Igor Olegovich KOSTYUKOV

                           Игорь Олегович КОСТЮКООВ
                           Φύλο: άρρεν
                           Τίτλος: αρχηγός της GRU (Κεντρική Διεύθυνση Πληροφοριών του Γενικού Επιτελείου των Ενόπλων Δυνάμεων της Ρωσικής Ομοσπονδίας)

                           Ο Igor Olegovich Kostyukov, δεδομένου του άλλοτε ηγετικού του ρόλου ως πρώτου αναπληρωτή αρχηγού της GRU (άλλως GU), είναι υπεύθυνος για την κατοχή, μεταφορά και χρήση του νευροτοξικού παράγοντα «Novichok» στο Salisbury, κατά τη διάρκεια του Σαββατοκύριακου της 4ης Μαρτίου 2018, από αστυνομικούς της GRU.

                           21.1.2019

                     Β.   ΝΟΜΙΚΑ ΠΡΟΣΩΠΑ, ΟΝΤΟΤΗΤΕΣ ΚΑΙ ΦΟΡΕΙΣ

                           Επωνυμία

                           Αναγνωριστικά στοιχεία

                           Λόγοι χαρακτηρισμού

                           Ημερομηνία καταχώρισης

                                       1.

                                       Κέντρο Επιστημονικών Μελετών και Ερευνών (Scientific Studies and Research Centre-SSRC)·

                           άλλως Centre d'Etudes et de Recherches Scientifiques (CERS), Κέντρο Ερευνών της Καμπούν (Centre de Recherche de Kaboun)
                           Διεύθυνση:

                                       Barzeh Street,

                                       Τ.Θ. 4470,

                                       Δαμασκός

                           Το Κέντρο Επιστημονικών Μελετών και Ερευνών (Scientific Studies and Research Centre - SSRC) είναι η κύρια οντότητα του συριακού καθεστώτος για την ανάπτυξη χημικών όπλων.
                           Είναι υπεύθυνο για την ανάπτυξη και παραγωγή χημικών όπλων και των βλημάτων μεταφοράς τους, και δραστηριοποιείται σε διάφορες τοποθεσίες στη Συρία.

                           21.1.2019».


title: Εκτελεστικός κανονισμός (ΕΕ) 2019/107 της Επιτροπής, της 23ης Ιανουαρίου 2019, για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
                  25.1.2019

                  EL

                  Επίσημη Εφημερίδα της Ευρωπαϊκής Ένωσης

                  L 23/2

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/107 ΤΗΣ ΕΠΙΤΡΟΠΗΣ
         της 23ης Ιανουαρίου 2019
         για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
         Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (2), και ιδίως το άρθρο 5 παράγραφος 6 στοιχείο α),
         Εκτιμώντας τα ακόλουθα:

                     (1)

                     Με τον κανονισμό (ΕΚ) αριθ. 1484/95 της Επιτροπής (3) καθορίστηκαν οι λεπτομερείς κανόνες εφαρμογής του καθεστώτος συμπληρωματικών εισαγωγικών δασμών και οι αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

                     (2)

                     Από τον τακτικό έλεγχο των στοιχείων στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών, καθώς και της αυγοαλβουμίνης, προκύπτει ότι επιβάλλεται να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, αφού ληφθούν υπόψη οι διακυμάνσεις των τιμών ανάλογα με την καταγωγή.

                     (3)

                     Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

                     (4)

                     Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο του παραρτήματος του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Ιανουαρίου 2019.

                  Για την Επιτροπή,

                  εξ ονόματος του Προέδρου,

               Jerzy PLEWA

                  Γενικός Διευθυντής

                  Γενική Διεύθυνση Γεωργίας και Αγροτικής Ανάπτυξης

            (1)  ΕΕ L 347 της 20.12.2013, σ. 671.

            (2)  ΕΕ L 150 της 20.5.2014, σ. 1.

            (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, περί των κανόνων εφαρμογής του καθεστώτος συμπληρωματικών εισαγωγών δασμών και τον καθορισμό τους, στους τομείς του κρέατος πουλερικών και αυγών και της αυγοαλβουμίνης καθώς και την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

            ΠΑΡΑΡΤΗΜΑ

                     «ΠΑΡΑΡΤΗΜΑ I

                                 Κωδικός ΣΟ

                                 Περιγραφή των εμπορευμάτων

                                 Αντιπροσωπευτική τιμή
                                 (σε EUR/100 kg)

                                 Εγγύηση που αναφέρεται στο άρθρο 3
                                 (σε EUR/100 kg)

                                 Καταγωγή (1)

                                 0207 12 90

                                 Σφάγια από πετεινούς και κότες του είδους Gallus domesticus, μη τεμαχισμένα, που ονομάζονται “κοτόπουλα 65 %”, κατεψυγμένα

                                 122,1

                                 0

                                 AR

                                 0207 14 10

                                 Πετεινοί και κότες του είδους Gallus domesticus, που παρουσιάζονται σε τεμάχια χωρίς κόκαλα, κατεψυγμένα

                                 267,2

                                 10

                                 AR

                                 219,4

                                 24

                                 BR

                                 333,0

                                 0

                                 CL

                                 252,5

                                 14

                                 TH

                                 0207 27 10

                                 Τεμάχια χωρίς κόκαλα από γαλοπούλες, κατεψυγμένα

                                 327,6

                                 0

                                 BR

                                 373,0

                                 0

                                 CL

                                 1602 32 11

                                 Παρασκευάσματα από πετεινούς και κότες του είδους Gallus domesticus, άψητα

                                 275,3

                                 3

                                 BR

               »

               (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7).


title: Εκτελεστικός κανονισμός (ΕΕ) 2017/2089 της Επιτροπής, της 14ης Νοεμβρίου 2017, σχετικά με τις τεχνικές ρυθμίσεις για την ανάπτυξη, τη συντήρηση και τη χρησιμοποίηση των ηλεκτρονικών συστημάτων με σκοπό την ανταλλαγή πληροφοριών και την αποθήκευση αυτών των πληροφοριών στο πλαίσιο του ενωσιακού τελωνειακού κώδικα

text:
               15.11.2017

               EL

               Επίσημη Εφημερίδα της Ευρωπαϊκής Ένωσης

               L 297/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2089 ΤΗΣ ΕΠΙΤΡΟΠΉΣ
   της 14ης Νοεμβρίου 2017
   σχετικά με τις τεχνικές ρυθμίσεις για την ανάπτυξη, τη συντήρηση και τη χρησιμοποίηση των ηλεκτρονικών συστημάτων με σκοπό την ανταλλαγή πληροφοριών και την αποθήκευση αυτών των πληροφοριών στο πλαίσιο του ενωσιακού τελωνειακού κώδικα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 8 παράγραφος 1 στοιχείο β) και το άρθρο 17,
   Εκτιμώντας τα ακόλουθα:

               (1)

               Το άρθρο 6 παράγραφος 1 του κανονισμού (ΕΕ) αριθ. 952/2013 («ο κώδικας») προβλέπει ότι κάθε είδους ανταλλαγή πληροφοριών, όπως διασαφήσεων, αιτήσεων ή αποφάσεων, μεταξύ τελωνειακών αρχών και μεταξύ οικονομικών φορέων και τελωνειακών αρχών καθώς και η αποθήκευση των πληροφοριών αυτών, όπως απαιτείται από την τελωνειακή νομοθεσία, πραγματοποιείται με τη χρησιμοποίηση ηλεκτρονικών τεχνικών επεξεργασίας δεδομένων.

               (2)

               Η εκτελεστική απόφαση (ΕΕ) 2016/578 της Επιτροπής (2) καθορίζει το πρόγραμμα εργασιών σχετικά με την υλοποίηση των ηλεκτρονικών συστημάτων που είναι απαραίτητα για την εφαρμογή του κώδικα, τα οποία πρόκειται να εκπονηθούν μέσων έργων που απαριθμούνται στο τμήμα II του παραρτήματος της εν λόγω εκτελεστικής απόφασης.

               (3)

               Θα πρέπει να καθοριστούν βασικές τεχνικές ρυθμίσεις για τη λειτουργία των ηλεκτρονικών συστημάτων, όπως ρυθμίσεις για την ανάπτυξη, δοκιμή και εγκατάσταση καθώς και για τη συντήρηση των ηλεκτρονικών συστημάτων και τις αλλαγές που πρέπει να γίνονται σε αυτά. Θα πρέπει να καθοριστούν περαιτέρω ρυθμίσεις όσον αφορά την προστασία δεδομένων, την επικαιροποίηση δεδομένων, τον περιορισμό της επεξεργασίας δεδομένων και την κυριότητα και την ασφάλεια των συστημάτων.

               (4)

               Προκειμένου να διασφαλιστούν τα δικαιώματα και τα συμφέροντα της Ένωσης, των κρατών μελών και των οικονομικών φορέων, είναι σημαντικό να καθοριστούν διαδικαστικοί κανόνες και να προβλεφθούν εναλλακτικές λύσεις που θα εφαρμόζονται σε περίπτωση προσωρινής βλάβης των ηλεκτρονικών συστημάτων.

               (5)

               Το σύστημα «Τελωνειακές Αποφάσεις», που αναπτύχθηκε στο πλαίσιο του έργου «ΕΚΤ — Τελωνειακές αποφάσεις», το οποίο αναφέρεται στην εκτελεστική απόφαση (ΕΕ) 2016/578, θέτει ως στόχο την εναρμόνιση των διαδικασιών εφαρμογής τελωνειακών αποφάσεων, της λήψης αποφάσεων και της διαχείρισης αποφάσεων σε ολόκληρη την Ένωση, αποκλειστικά μέσω της χρήσης ηλεκτρονικών μεθόδων επεξεργασίας δεδομένων. Επομένως, είναι απαραίτητο να καθοριστούν οι κανόνες που διέπουν το εν λόγω ηλεκτρονικό σύστημα. Το πεδίο εφαρμογής του συστήματος θα πρέπει να καθορίζεται με παραπομπή στις τελωνειακές αποφάσεις που πρόκειται να ζητηθούν, να ληφθούν και να διεκπεραιωθούν μέσω της χρήσης του εν λόγω συστήματος. Λεπτομερείς κανόνες θα πρέπει να καθοριστούν όσον αφορά τ τα κοινά συστατικά στοιχεία του συστήματος (πύλη για τους εμπορευόμενους της ΕΕ, κεντρικό σύστημα διαχείρισης τελωνειακών αποφάσεων και υπηρεσίες πληροφοριών για τους πελάτες), αλλά και τα εθνικά συστατικά στοιχεία (εθνική πύλη για τους εμπορευόμενους και σύστημα διαχείρισης εθνικών τελωνειακών αποφάσεων), μέσω του προσδιορισμού των λειτουργιών και των σημείων διασύνδεσής τους.

               (6)

               Επιπλέον, πρέπει να θεσπιστούν κανόνες σχετικά με τα δεδομένα που αφορούν άδειες που έχουν ήδη αποθηκευτεί σε υπάρχοντα ηλεκτρονικά συστήματα, όπως το σύστημα τακτικών γραμμών θαλάσσιων μεταφορών (RSS) και σε εθνικά συστήματα, και για τα οποία θα πρέπει να πραγματοποιηθεί μετάβαση στο σύστημα τελωνειακών αποφάσεων.

               (7)

               Το σύστημα ομοιόμορφης διαχείρισης χρηστών και ψηφιακής υπογραφής, που αναπτύχθηκε στο πλαίσιο του έργου «Άμεση πρόσβαση των εμπορευόμενων στα ευρωπαϊκά συστήματα πληροφοριών» (ομοιόμορφη διαχείριση χρηστών και ψηφιακή υπογραφή), το οποίο αναφέρεται στην εκτελεστική απόφαση (ΕΕ) 2016/578, αφορά τη διαχείριση της διαδικασίας εξακρίβωσης της γνησιότητας και επαλήθευσης πρόσβασης για τους οικονομικούς φορείς και άλλουςχρήστες. Πρέπει να καθοριστούν λεπτομερείς κανόνες σχετικά με το πεδίο εφαρμογής και τα χαρακτηριστικά του συστήματος, μέσω του ορισμού των διαφόρων συστατικών στοιχείων (κοινά και εθνικά συστατικά στοιχεία) του συστήματος, των λειτουργιών και των σημείων διασύνδεσής τους. Ωστόσο, η λειτουργική δυνατότητα «ψηφιακή υπογραφή» δεν διατίθεται ακόμη στο πλαίσιο του συστήματος ομοιόμορφης διαχείρισης χρηστών και ψηφιακής υπογραφής. Επομένως, δεν μπορούν να καθοριστούν λεπτομερείς κανόνες σχετικά με αυτήν τη λειτουργική δυνατότητα στον παρόντα κανονισμό.

               (8)

               Ο παρών κανονισμός σέβεται τα θεμελιώδη δικαιώματα και τηρεί τις αρχές που αναγνωρίζονται από τον Χάρτη των Θεμελιωδών Δικαιωμάτων της Ευρωπαϊκής Ένωσης, και κυρίως το δικαίωμα προστασίας των δεδομένων προσωπικού χαρακτήρα. Όταν, για τους σκοπούς της εφαρμογής της τελωνειακής νομοθεσίας, είναι αναγκαία η επεξεργασία δεδομένων προσωπικού χαρακτήρα, η επεξεργασία των εν λόγω δεδομένων πρέπει να γίνεται σύμφωνα με τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (3) και τον κανονισμό (ΕΕ) αριθ. 45/2001 του Ευρωπαϊκού Κοινοβουλίου και του Συμβουλίου (4). Τα δεδομένα προσωπικού χαρακτήρα των οικονομικών φορέων και άλλων προσώπων, πλην των οικονομικών φορέων που υφίστανται επεξεργασία από τα ηλεκτρονικά συστήματα περιορίζονται στο σύνολο δεδομένων που ορίζεται στο παράρτημα Α, ομάδα 3 — μέρη και στο παράρτημα 12-01 του κατ' εξουσιοδότηση κανονισμού (ΕΕ) 2015/2446 της Επιτροπής (5).

               (9)

               Τα μέτρα που προβλέπονται στον παρόντα εκτελεστικό κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Πεδίο εφαρμογής
   Ο παρών κανονισμός εφαρμόζεται στα ακόλουθα ηλεκτρονικά συστήματα:

               α)

               το σύστημα τελωνειακών αποφάσεων που αναπτύχθηκε στο πλαίσιο του έργου «ΕΚΤ — Τελωνειακές αποφάσεις», το οποίο αναφέρεται στο παράρτημα της εκτελεστικής απόφασης (ΕΕ) 2016/578·

               β)

               το σύστημα ομοιόμορφης διαχείρισης χρηστών και ψηφιακής υπογραφής, που αναπτύχθηκε στο πλαίσιο του έργου «Άμεση πρόσβαση των εμπορευόμενων στα ευρωπαϊκά συστήματα πληροφοριών» (ομοιόμορφη διαχείριση χρηστών και ψηφιακή υπογραφή), το οποίο αναφέρεται στο παράρτημα της εκτελεστικής απόφασης (ΕΕ) 2016/578.

         Άρθρο 2
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   1)   «κοινό συστατικό στοιχείο»: συστατικό στοιχείο των ηλεκτρονικών συστημάτων που αναπτύχθηκε σε ενωσιακό επίπεδο και είναι διαθέσιμο σε όλα τα κράτη μέλη·
   2)   «εθνικό συστατικό στοιχείο»: συστατικό στοιχείο των ηλεκτρονικών συστημάτων που αναπτύχθηκε σε εθνικό επίπεδο και είναι διαθέσιμο στο κράτος μέλος που δημιούργησε το εν λόγω συστατικό στοιχείο.
   Άρθρο 3
   Σημεία επαφής για τα ηλεκτρονικά συστήματα
   Η Επιτροπή και τα κράτη μέλη ορίζουν σημεία επαφής για καθένα από τα ηλεκτρονικά συστήματα για την ανταλλαγή πληροφοριών, ώστε να διασφαλίζεται η συντονισμένη ανάπτυξη, λειτουργία και συντήρηση των εν λόγω ηλεκτρονικών συστημάτων. Η Επιτροπή και τα κράτη μέλη γνωστοποιούν μεταξύ τους τα στοιχεία αυτών των σημείων επαφής.
   Η Επιτροπή και τα κράτη μέλη αλληλοενημερώνονται αμελλητί για τυχόν αλλαγές των στοιχειών των εν λόγω σημείων επαφής.
   ΚΕΦΑΛΑΙΟ II

      ΣΥΣΤΗΜΑ ΤΕΛΩΝΕΙΑΚΩΝ ΑΠΟΦΑΣΕΩΝ

   Άρθρο 4
   Στόχος και δομή του συστήματος τελωνειακών αποφάσεων
   1.   Το σύστημα τελωνειακών αποφάσεων καθιστά δυνατή την επικοινωνία ανάμεσα στην Επιτροπή, τα κράτη μέλη, τους οικονομικούς φορείς και άλλα πρόσωπα πλην των οικονομικών φορέων, με σκοπό την υποβολή και την επεξεργασία αιτήσεων και αποφάσεων του άρθρου 5 παράγραφος 1, καθώς και τη διαχείριση αποφάσεων που αφορούν τις άδειες, ήτοι τροποποιήσεις, ανακλήσεις, ακυρώσεις και αναστολές.
   2.   Το σύστημα τελωνειακών αποφάσεων περιλαμβάνει τα εξής κοινά συστατικά στοιχεία:

               α)

               πύλη για τους εμπορευόμενους της ΕΕ·

               β)

               κεντρικό σύστημα διαχείρισης τελωνειακών αποφάσεων·

               γ)

               υπηρεσίες πληροφοριών για τους πελάτες.

         3.   Τα κράτη μέλη μπορούν να δημιουργήσουν τα εξής εθνικά συστατικά στοιχεία:

               α)

               εθνική πύλη για τους εμπορευόμενους·

               β)

               εθνικό σύστημα διαχείρισης τελωνειακών αποφάσεων.

         Άρθρο 5
   Χρήση του συστήματος τελωνειακών αποφάσεων
   1.   Το σύστημα τελωνειακών αποφάσεων χρησιμοποιείται για την υποβολή και επεξεργασία αιτήσεων για τις ακόλουθες άδειες, καθώς και για τη διαχείριση αποφάσεων που αφορούν τις αιτήσεις ή άδειες:

               α)

               άδεια για την απλούστευση του καθορισμού των ποσών που περιλαμβάνονται στη δασμολογητέα αξία των εμπορευμάτων, όπως αναφέρεται στο άρθρο 73 του κώδικα·

               β)

               άδεια για τη σύσταση συνολικής εγγύησης, συμπεριλαμβανομένης πιθανής μείωσης ή απαλλαγής, όπως αναφέρεται στο άρθρο 95 του κώδικα·

               γ)

               άδεια αναστολής πληρωμής του καταβλητέου δασμού, εφόσον η άδεια δεν χορηγείται σε σχέση με ενιαίο καταλογισμό, όπως αναφέρεται στο άρθρο 110 του κώδικα·

               δ)

               άδεια λειτουργίας εγκαταστάσεων προσωρινής εναπόθεσης, όπως αναφέρεται στο άρθρο 148 του κώδικα·

               ε)

               άδεια λειτουργίας τακτικής γραμμής θαλάσσιας μεταφοράς, όπως αναφέρεται στο άρθρο 120 του κατ' εξουσιοδότηση κανονισμού (ΕΕ) 2015/2446·

               στ)

               άδεια για την ιδιότητα εγκεκριμένου εκδότη, όπως αναφέρεται στο άρθρο 128 του κατ' εξουσιοδότηση κανονισμού (ΕΕ) 2015/2446·

               ζ)

               άδεια για τακτική χρήση απλουστευμένης διασάφησης, όπως αναφέρεται στο άρθρο 166 παράγραφος 2 του κώδικα·

               η)

               άδεια για κεντρικό τελωνισμό, όπως αναφέρεται στο άρθρο 179 του κώδικα·

               θ)

               άδεια για υποβολή τελωνειακής διασάφησης μέσω εισαγωγής δεδομένων στις λογιστικές καταχωρίσεις του διασαφιστή, μεταξύ άλλων για το καθεστώς εξαγωγής, όπως αναφέρεται στο άρθρο 182 του κώδικα·

               ι)

               άδεια για αυτοαξιολόγηση, όπως αναφέρεται στο άρθρο 185 του κώδικα·

               ια)

               άδεια για την ιδιότητα εγκεκριμένου ζυγιστή μπανανών, όπως αναφέρεται στο άρθρο 155 του κατ' εξουσιοδότηση κανονισμού (ΕΕ) 2015/2446·

               ιβ)

               άδεια για την εφαρμογή καθεστώτος τελειοποίησης προς επανεισαγωγή, όπως αναφέρεται στο άρθρο 211 παράγραφος 1 στοιχείο α) του κώδικα·

               ιγ)

               άδεια για την εφαρμογή καθεστώτος τελειοποίησης προς επανεξαγωγή, όπως αναφέρεται στο άρθρο 211 παράγραφος 1 στοιχείο α) του κώδικα·

               ιδ)

               άδεια για την εφαρμογή καθεστώτος ειδικού προορισμού, όπως αναφέρεται στο άρθρο 211 παράγραφος 1 στοιχείο α) του κώδικα·

               ιε)

               άδεια για την εφαρμογή καθεστώτος προσωρινής εισαγωγής, όπως αναφέρεται στο άρθρο 211 παράγραφος 1 στοιχείο α) του κώδικα·

               ιστ)

               άδεια για τη λειτουργία εγκαταστάσεων αποθήκευσης που προορίζονται για την τελωνειακή αποταμίευση εμπορευμάτων, όπως αναφέρεται στο άρθρο 211 παράγραφος 1 στοιχείο β) του κώδικα·

               ιζ)

               άδεια για την ιδιότητα εγκεκριμένου παραλήπτη για πράξεις μεταφοράς με δελτίο TIR, όπως αναφέρεται στο άρθρο 230 του κώδικα·

               ιη)

               άδεια για την ιδιότητα εγκεκριμένου αποστολέα για το καθεστώς ενωσιακής διαμετακόμισης, όπως αναφέρεται στο άρθρο 233 παράγραφος 4 στοιχείο α) του κώδικα·

               ιθ)

               άδεια για την ιδιότητα εγκεκριμένου παραλήπτη για το καθεστώς ενωσιακής διαμετακόμισης, όπως αναφέρεται στο άρθρο 233 παράγραφος 4 στοιχείο β) του κώδικα·

               κ)

               άδεια για χρήση ειδικών τελωνειακών σφραγίδων, όπως αναφέρεται στο άρθρο 233 παράγραφος 4 στοιχείο γ) του κώδικα·

               κα)

               άδεια για χρήση τελωνειακής διασάφησης με μειωμένο σύνολο δεδομένων, όπως αναφέρεται στο άρθρο 233 παράγραφος 4 στοιχείο δ) του κώδικα·

               κβ)

               άδεια για χρήση ηλεκτρονικού εγγράφου μεταφοράς ως τελωνειακής διασάφησης, όπως αναφέρεται στο άρθρο 233 παράγραφος 4 στοιχείο ε) του κώδικα.

         2.   Τα κοινά συστατικά στοιχεία του συστήματος τελωνειακών αποφάσεων χρησιμοποιούνται σε σχέση με αιτήσεις και άδειες της παραγράφου 1, καθώς και σε σχέση με τη διαχείριση αποφάσεων που αφορούν αυτές τις αιτήσεις και άδειες, όταν οι εν λόγω άδειες ή αποφάσεις ενδέχεται να έχουν αντίκτυπο για περισσότερα του ενός κράτη μέλη.
   3.   Ένα κράτος μέλος μπορεί να αποφασίσει ότι τα κοινά συστατικά στοιχεία του συστήματος τελωνειακών αποφάσεων μπορούν να χρησιμοποιούνται σε σχέση με αιτήσεις και άδειες της παραγράφου 1, καθώς και σε σχέση με τη διαχείριση αποφάσεων που αφορούν αυτές τις αιτήσεις και άδειες, όταν οι εν λόγω άδειες ή αποφάσεις έχουν αντίκτυπο μόνο για το συγκεκριμένο κράτος μέλος.
   4.   Το σύστημα τελωνειακών αποφάσεων δεν χρησιμοποιείται σε σχέση με άλλες αιτήσεις, άδειες ή αποφάσεις πέραν εκείνων που απαριθμούνται στην παράγραφο 1.
   Άρθρο 6
   Εξακρίβωση γνησιότητας και πρόσβαση στο σύστημα τελωνειακών αποφάσεων
   1.   Η εξακρίβωση γνησιότητας και η επαλήθευση πρόσβασης για οικονομικούς φορείς και άλλα πρόσωπα πέραν των οικονομικών φορέων για την απόκτηση πρόσβασης στα κοινά συστατικά στοιχεία του συστήματος τελωνειακών αποφάσεων πραγματοποιούνται μέσω της χρήσης του συστήματος ομοιόμορφης διαχείρισης χρηστών και ψηφιακής υπογραφής, το οποίο αναφέρεται στο άρθρο 14.
   2.   Η εξακρίβωση γνησιότητας και η επαλήθευση πρόσβασης για τους υπαλλήλους των κρατών μελών για την απόκτηση πρόσβασης στα κοινά συστατικά στοιχεία του συστήματος τελωνειακών αποφάσεων πραγματοποιούνται μέσω της χρήσης των υπηρεσιών δικτύου που παρέχει η Επιτροπή.
   3.   Η εξακρίβωση γνησιότητας και η επαλήθευση πρόσβασης για το προσωπικό της Επιτροπής για την απόκτηση πρόσβασης στα κοινά συστατικά στοιχεία του συστήματος τελωνειακών αποφάσεων πραγματοποιούνται μέσω της χρήσης του συστήματος ομοιόμορφης διαχείρισης χρηστών και ψηφιακής υπογραφής ή των υπηρεσιών δικτύου που παρέχει η Επιτροπή.
   Άρθρο 7
   Πύλη για τους εμπορευόμενους της ΕΕ
   1.   Η πύλη για τους εμπορευόμενους της ΕΕ αποτελεί για τους οικονομικούς φορείς και άλλα πρόσωπα πέραν των οικονομικών φορέων ένα σημείο εισόδου στο σύστημα τελωνειακών αποφάσεων.
   2.   Η πύλη για τους εμπορευόμενους της ΕΕ διαλειτουργεί με το κεντρικό σύστημα διαχείρισης τελωνειακών αποφάσεων, καθώς και με τα εθνικά συστήματα διαχείρισης τελωνειακών αποφάσεων, εφόσον έχουν δημιουργηθεί από τα κράτη μέλη.
   3.   Η πύλη για τους εμπορευόμενους της ΕΕ χρησιμοποιείται για αιτήσεις και άδειες του άρθρου 5 παράγραφος 1, καθώς και για τη διαχείριση αποφάσεων που αφορούν αυτές τις αιτήσεις και άδειες, όταν οι εν λόγω άδειες ή αποφάσεις ενδέχεται να έχουν αντίκτυπο για περισσότερα του ενός κράτη μέλη.
   4.   Ένα κράτος μέλος μπορεί να αποφασίσει ότι η πύλη για τους εμπορευόμενους της ΕΕ μπορεί να χρησιμοποιείται για αιτήσεις και άδειες του άρθρου 5 παράγραφος 1, καθώς και για τη διαχείριση αποφάσεων που αφορούν αυτές τις αιτήσεις και άδειες, όταν οι εν λόγω άδειες ή αποφάσεις έχουν αντίκτυπο μόνο για το συγκεκριμένο κράτος μέλος.
   Όταν ένα κράτος μέλος λαμβάνει απόφαση να χρησιμοποιήσει την πύλη για τους εμπορευόμενους της ΕΕ για εγκρίσεις ή αποφάσεις που έχουν αντίκτυπο μόνο σε αυτό το κράτος μέλος, ενημερώσει σχετικά την Επιτροπή.
   Άρθρο 8
   Κεντρικό σύστημα διαχείρισης τελωνειακών αποφάσεων
   1.   Το κεντρικό σύστημα διαχείρισης τελωνειακών αποφάσεων χρησιμοποιείται από τις τελωνειακές αρχές των κρατών μελών για την επεξεργασία των αιτήσεων και αδειών του άρθρου 5 παράγραφος 1, καθώς και για τη διαχείριση των αποφάσεων που αφορούν αυτές τις αιτήσεις και άδειες, επιτρέποντας στα κράτη μέλη να επαληθεύουν ότι πληρούνται οι όροι για την αποδοχή των αιτήσεων και τη λήψη των αποφάσεων.
   2.   Το κεντρικό σύστημα διαχείρισης τελωνειακών αποφάσεων διαλειτουργεί με την πύλη για τους εμπορευόμενους της ΕΕ, τις υπηρεσίες πληροφοριών για τους πελάτες και τα εθνικά συστήματα διαχείρισης τελωνειακών αποφάσεων, εφόσον έχουν δημιουργηθεί από τα κράτη μέλη.
   Άρθρο 9
   Διαβούλευση μεταξύ των τελωνειακών αρχών που χρησιμοποιούν το σύστημα τελωνειακών αποφάσεων
   Η τελωνειακή αρχή ενός κράτους μέλους χρησιμοποιεί το κεντρικό σύστημα διαχείρισης τελωνειακών αποφάσεων όταν, προτού λάβει απόφαση σε σχέση με τις αιτήσεις ή άδειες του άρθρου 5 παράγραφος 1, οφείλει να προβεί σε διαβούλευση με τελωνειακή αρχή άλλου κράτους μέλους.
   Άρθρο 10
   Υπηρεσίες πληροφοριών για τους πελάτες
   Οι υπηρεσίες πληροφοριών για τους πελάτες χρησιμοποιούνται για την κεντρική αποθήκευση δεδομένων σε σχέση με άδειες του άρθρου 5 παράγραφος 1, καθώς και με αποφάσεις που αφορούν τις εν λόγω άδειες, και καθιστούν δυνατή την ανάγνωση, αναπαραγωγή και επικύρωση των αδειών αυτών από άλλα ηλεκτρονικά συστήματα που έχουν δημιουργηθεί για τους σκοπούς του άρθρου 16 του κώδικα.
   Άρθρο 11
   Εθνική πύλη για τους εμπορευόμενους
   1.   Η εθνική πύλη για τους εμπορευόμενους, εφόσον έχει δημιουργηθεί, αποτελεί πρόσθετο σημείο εισόδου στο σύστημα τελωνειακών αποφάσεων για οικονομικούς φορείς και άλλα πρόσωπα πέραν των οικονομικών φορέων.
   2.   Σε σχέση με τις αιτήσεις και άδειες του άρθρου 5 παράγραφος 1, καθώς και με τη διαχείριση των αποφάσεων που αφορούν αυτές τις αιτήσεις και άδειες, όταν οι εν λόγω άδειες ή αποφάσεις ενδέχεται να έχουν αντίκτυπο για περισσότερα του ενός κράτη μέλη, οι οικονομικοί φορείς και άλλα πρόσωπα πέραν των οικονομικών φορέων μπορούν να επιλέγουν να χρησιμοποιούν την εθνική πύλη για τους εμπορευόμενους, εφόσον έχει δημιουργηθεί, ή την πύλη για τους εμπορευόμενους της ΕΕ.
   3.   Η εθνική πύλη για τους εμπορευόμενους διαλειτουργεί με το εθνικό σύστημα διαχείρισης τελωνειακών αποφάσεων, εφόσον αυτό έχει δημιουργηθεί.
   4.   Σε περίπτωση που ένα κράτος μέλος προβαίνει στη δημιουργία εθνικής πύλης για τους εμπορευόμενους ενημερώνει σχετικά την Επιτροπή.
   Άρθρο 12
   Εθνικό σύστημα διαχείρισης τελωνειακών αποφάσεων
   1.   Το εθνικό σύστημα διαχείρισης τελωνειακών αποφάσεων, εφόσον έχει δημιουργηθεί, χρησιμοποιείται από την τελωνειακή αρχή του κράτους μέλους που το δημιούργησε για την επεξεργασία των αιτήσεων και αδειών του άρθρου 5 παράγραφος 1, καθώς και για τη διαχείριση των αποφάσεων που αφορούν αυτές τις αιτήσεις και άδειες, με την επαλήθευση ότι πληρούνται οι όροι για την αποδοχή των αιτήσεων και τη λήψη των αποφάσεων.
   2.   Το εθνικό σύστημα διαχείρισης τελωνειακών αποφάσεων διαλειτουργεί με το κεντρικό σύστημα διαχείρισης τελωνειακών αποφάσεων στο πλαίσιο της διαβούλευσης μεταξύ των τελωνειακών αρχών, όπως αναφέρεται στο άρθρο 9.
   Άρθρο 13
   Μεταφορά δεδομένων που αφορούν άδειες στο σύστημα τελωνειακών αποφάσεων
   1.   Τα δεδομένα που αφορούν άδειες του άρθρου 5 παράγραφος 1, όταν οι εν λόγω άδειες εκδόθηκαν την 1η Μαΐου 2016 ή χορηγήθηκαν σύμφωνα με το άρθρο 346 του εκτελεστικού κανονισμού (ΕΕ) 2015/2447 της Επιτροπής (6) και ενδέχεται να έχουν αντίκτυπο σε περισσότερα του ενός κράτη μέλη, μεταφέρονται και αποθηκεύονται στο σύστημα τελωνειακών αποφάσεων, εφόσον οι εν λόγω άδειες βρίσκονται σε ισχύ κατά την ημερομηνία της μεταφοράς. Η μεταφορά πρέπει να πραγματοποιηθεί έως την 1η Μαΐου 2019, το αργότερο.
   Ένα κράτος μέλος μπορεί να αποφασίσει να εφαρμόσει το πρώτο εδάφιο και για τις άδειες του άρθρου 5 παράγραφος 1 που έχουν αντίκτυπο μόνο για το συγκεκριμένο κράτος μέλος.
   2.   Οι τελωνειακές αρχές διασφαλίζουν ότι τα δεδομένα προς μεταφορά, σύμφωνα με την παράγραφο 1, συμμορφώνονται με τις απαιτήσεις για τα δεδομένα που καθορίζονται στο παράρτημα Α του κατ' εξουσιοδότηση κανονισμού (ΕΕ) 2015/2446 και το παράρτημα A του εκτελεστικού κανονισμού (ΕΕ) 2015/2447 της Επιτροπής. Προς τούτο, δύνανται να ζητούν τις αναγκαίες πληροφορίες από τον κάτοχο της άδειας.
   ΚΕΦΑΛΑΙΟ III

      ΣΥΣΤΗΜΑ ΟΜΟΙΟΜΟΡΦΗΣ ΔΙΑΧΕΙΡΙΣΗΣ ΧΡΗΣΤΩΝ ΚΑΙ ΨΗΦΙΑΚΗΣ ΥΠΟΓΡΑΦΗΣ

   Άρθρο 14
   Στόχος και δομή του συστήματος UUM&DS
   1.   Το σύστημα ομοιόμορφης διαχείρισης χρηστών και ψηφιακής υπογραφής παρέχει τη δυνατότητα επικοινωνίας μεταξύ των συστημάτων ταυτοποίησης και διαχείρισης πρόσβασης της Επιτροπής και των κρατών μελών, τα οποία αναφέρονται στο άρθρο 18, προκειμένου να παρέχεται στους οικονομικούς φορείς και σε άλλα πρόσωπα πέραν των οικονομικών φορέων, καθώς και στο προσωπικό της Επιτροπής, ασφαλής εξουσιοδοτημένη πρόσβαση στα ηλεκτρονικά συστήματα.
   2.   Το σύστημα ομοιόμορφης διαχείρισης χρηστών και ψηφιακής υπογραφής περιλαμβάνει τα εξής κοινά συστατικά στοιχεία:

               α)

               σύστημα διαχείρισης πρόσβασης·

               β)

               σύστημα διαχείρισης διοικητικών εργασιών·

         3.   Τα κράτη μέλη δημιουργούν σύστημα ταυτοποίησης και διαχείρισης πρόσβασης ως εθνικά συστατικά στοιχεία του συστήματος ομοιόμορφης διαχείρισης χρηστών και ψηφιακής υπογραφής.
   Άρθρο 15
   Χρήση του συστήματος ομοιόμορφης διαχείρισης χρηστών και ψηφιακής υπογραφής
   Το σύστημα ομοιόμορφης διαχείρισης χρηστών και ψηφιακής υπογραφής χρησιμοποιείται για να διασφαλίζεται η εξακρίβωση της γνησιότητας και η επαλήθευση πρόσβασης για τους παρακάτω:

               α)

               οικονομικούς φορείς και άλλα πρόσωπα πέραν των οικονομικών φορέων, για την απόκτηση πρόσβασης σε κοινά συστατικά στοιχεία του συστήματος τελωνειακών αποφάσεων·

               β)

               το προσωπικό των υπηρεσιών της Επιτροπής, για την απόκτηση πρόσβασης στα κοινά συστατικά στοιχεία και τη συντήρηση και διαχείριση του συστήματος ομοιόμορφης διαχείρισης χρηστών και ψηφιακής υπογραφής.

         Άρθρο 16
   Σύστημα διαχείρισης πρόσβασης
   Η Επιτροπή εγκαθιστά σύστημα διαχείρισης πρόσβασης για την επικύρωση των αιτημάτων πρόσβασης που υποβάλλουν οικονομικοί φορείς και άλλα πρόσωπα πέραν των οικονομικών φορέων στο πλαίσιο του συστήματος ομοιόμορφης διαχείρισης χρηστών και ψηφιακής υπογραφής, μέσω της διαλειτουργίας του με τα συστήματα ταυτοποίησης και διαχείρισης πρόσβασης των κρατών μελών, τα οποία αναφέρονται στο άρθρο 18.
   Άρθρο 17
   Σύστημα διαχείρισης διοικητικών εργασιών
   Η Επιτροπή εγκαθιστά σύστημα διαχείρισης διοικητικών εργασιών για τη διαχείριση των κανόνων εξακρίβωσης γνησιότητας και έγκρισης στο πλαίσιο της επικύρωσης των δεδομένων ταυτοποίησης των οικονομικών φορέων και άλλων προσώπων πέραν των οικονομικών φορέων για τη χορήγηση πρόσβασης στα ηλεκτρονικά συστήματα.
   Άρθρο 18
   Συστήματα ταυτοποίησης και διαχείρισης πρόσβασης των κρατών μελών
   Τα κράτη μέλη εγκαθιστούν συστήματα ταυτοποίησης και διαχείρισης πρόσβασης ώστε να εξασφαλίζεται:

               α)

               η ασφαλής καταχώριση και αποθήκευση δεδομένων ταυτοποίησης οικονομικών φορέων και άλλων προσώπων πέραν των οικονομικών φορέων·

               β)

               η ασφαλής ανταλλαγή των υπογεγραμμένων και κρυπτογραφημένων δεδομένων ταυτοποίησης οικονομικών φορέων και άλλων προσώπων πέραν των οικονομικών φορέων.

         ΚΕΦΑΛΑΙΟ IV

      ΛΕΙΤΟΥΡΓΙΑ ΤΩΝ ΗΛΕΚΤΡΟΝΙΚΩΝ ΣΥΣΤΗΜΑΤΩΝ ΚΑΙ ΕΚΠΑΙΔΕΥΣΗ ΣΤΗ ΧΡΗΣΗ ΤΟΥΣ

   Άρθρο 19
   Ανάπτυξη, δοκιμή, εγκατάσταση και διαχείριση των ηλεκτρονικών συστημάτων
   1.   Η ανάπτυξη, δοκιμή, εγκατάσταση και διαχείριση των κοινών συστατικών στοιχείων γίνεται από την Επιτροπή. Η ανάπτυξη, δοκιμή, εγκατάσταση και διαχείριση των εθνικών συστατικών στοιχείων γίνεται από τα κράτη μέλη.
   2.   Τα κράτη μέλη μεριμνούν για τη διαλειτουργικότητα των εθνικών συστατικών στοιχείων με τα κοινά συστατικά στοιχεία.
   Άρθρο 20
   Συντήρηση και αλλαγές στα ηλεκτρονικά συστήματα
   1.   Η Επιτροπή εκτελεί τη συντήρηση των κοινών συστατικών στοιχείων και τα κράτη μέλη εκτελούν τη συντήρηση των εθνικών συστατικών τους στοιχείων.
   2.   Η Επιτροπή και τα κράτη μέλη μεριμνούν για την απρόσκοπτη λειτουργία των ηλεκτρονικών συστημάτων.
   3.   Η Επιτροπή μπορεί να επιφέρει αλλαγές στα κοινά συστατικά στοιχεία των ηλεκτρονικών συστημάτων προκειμένου να διορθώνει δυσλειτουργίες, να προσθέτει νέες λειτουργικές δυνατότητες ή να τροποποιεί υπάρχουσες.
   4.   Η Επιτροπή ενημερώνει τα κράτη μέλη για τυχόν αλλαγές ή επικαιροποιήσεις στα κοινά συστατικά στοιχεία.
   5.   Τα κράτη μέλη ενημερώνουν την Επιτροπή για τυχόν αλλαγές και επικαιροποιήσεις στα εθνικά συστατικά στοιχεία που ενδέχεται να έχουν επιπτώσεις στη λειτουργία των κοινών συνιστωσών.
   6.   Η Επιτροπή και τα κράτη μέλη δημοσιοποιούν τις πληροφορίες για τυχόν αλλαγές και επικαιροποιήσεις στα ηλεκτρονικά συστήματα σύμφωνα με τις παραγράφους 4 και 5.
   Άρθρο 21
   Προσωρινή βλάβη των ηλεκτρονικών συστημάτων
   1.   Σε περίπτωση προσωρινής βλάβης των ηλεκτρονικών συστημάτων, όπως αναφέρεται στο άρθρο 6 παράγραφος 3 στοιχείο β) του κώδικα, οι οικονομικοί φορείς και άλλα πρόσωπα πέραν των οικονομικών φορέων υποβάλλουν τις απαραίτητες πληροφορίες για τις συμμόρφωσή τους με τις σχετικές διατυπώσεις κάνοντας χρήση των μέσων που ορίζουν τα κράτη μέλη, συμπεριλαμβανομένων τεχνικών επεξεργασίας ηλεκτρονικών δεδομένων.
   2.   Οι τελωνειακές αρχές διασφαλίζουν ότι οι πληροφορίες που υποβάλλονται σύμφωνα με την παράγραφο 1 καθίστανται διαθέσιμες στα αντίστοιχα ηλεκτρονικά συστήματα εντός 7 ημερών από τη στιγμή που αυτά καθίστανται εκ νέου διαθέσιμα.
   3.   Η Επιτροπή και τα κράτη μέλη αλληλοενημερώνονται για τη μη διαθεσιμότητα των ηλεκτρονικών συστημάτων λόγω προσωρινής βλάβης.
   Άρθρο 22
   Εκπαιδευτική υποστήριξη για τη χρήση και λειτουργία των κοινών συστατικών στοιχείων
   Η Επιτροπή στηρίζει τα κράτη μέλη για τη χρήση και τη λειτουργία των κοινών συστατικών στοιχείων των ηλεκτρονικών συστημάτων, παρέχοντας το κατάλληλο εκπαιδευτικό υλικό.
   ΚΕΦΑΛΑΙΟ V

      ΠΡΟΣΤΑΣΙΑ ΤΩΝ ΔΕΔΟΜΕΝΩΝ, ΔΙΑΧΕΙΡΙΣΗ ΤΩΝ ΔΕΔΟΜΕΝΩΝ ΚΑΙ ΚΥΡΙΟΤΗΤΑ ΚΑΙ ΑΣΦΑΛΕΙΑ ΤΩΝ ΗΛΕΚΤΡΟΝΙΚΩΝ ΣΥΣΤΗΜΑΤΩΝ

   Άρθρο 23
   Προστασία δεδομένων προσωπικού χαρακτήρα
   1.   Τα δεδομένα προσωπικού χαρακτήρα που είναι καταχωρισμένα στα ηλεκτρονικά συστήματα υφίστανται επεξεργασία για τους σκοπούς της εφαρμογής της τελωνειακής νομοθεσίας, λαμβανομένων υπόψη των ειδικών στόχων κάθε ηλεκτρονικού συστήματος, όπως ορίζεται στο άρθρο 4 παράγραφος 1 και στο άρθρο 14 παράγραφος 1, αντίστοιχα.
   2.   Οι εθνικές εποπτικές αρχές στον τομέα της προστασίας των δεδομένων προσωπικού χαρακτήρα καθώς και ο Ευρωπαίος Επόπτης Προστασίας Δεδομένων συνεργάζονται ώστε να διασφαλίζουν τη συντονισμένη εποπτεία της επεξεργασίας των δεδομένων προσωπικού χαρακτήρα που είναι καταχωρισμένα στα ηλεκτρονικά συστήματα.
   Άρθρο 24
   Επικαιροποίηση δεδομένων στα ηλεκτρονικά συστήματα
   Τα κράτη μέλη διασφαλίζουν ότι τα δεδομένα που είναι καταχωρισμένα σε εθνικό επίπεδο αντιστοιχούν στα δεδομένα που είναι καταχωρισμένα στα κοινά συστατικά στοιχεία και ότι διατηρούνται επίκαιρα.
   Άρθρο 25
   Περιορισμός της πρόσβασης στα δεδομένα και της επεξεργασίας δεδομένων
   1.   Στα δεδομένα που καταχωρίζει ένα κράτος μέλος στα κοινά συστατικά στοιχεία των ηλεκτρονικών συστημάτων είναι δυνατή η πρόσβαση ή επεξεργασία από το εν λόγω κράτος μέλος. Είναι επίσης δυνατή η πρόσβαση σε αυτά ή η επεξεργασία τους και από άλλο κράτος μέλος σε περίπτωση που αυτό συμμετέχει είτε στην επεξεργασία μιας αίτησης είτε στη διαχείριση μιας απόφασης που αφορούν τα δεδομένα, μεταξύ άλλων και μέσω διαβούλευσης σύμφωνα με το άρθρο 9.
   2.   Στα δεδομένα που καταχωρίζουν οικονομικοί φορείς ή άλλα πρόσωπα πέραν των οικονομικών φορέων στα κοινά συστατικά στοιχεία των ηλεκτρονικών συστημάτων είναι δυνατή η πρόσβαση ή επεξεργασία από τους εν λόγω οικονομικούς φορείς ή τα εν λόγω πρόσωπα. Είναι επίσης δυνατή η πρόσβαση σε αυτά ή η επεξεργασία τους και από κράτος μέλος που συμμετέχει είτε στην επεξεργασία μιας αίτησης είτε στη διαχείριση μιας απόφασης που αφορούν τα δεδομένα, μεταξύ άλλων και μέσω διαβούλευσης σύμφωνα με το άρθρο 9.
   Άρθρο 26
   Κυριότητα του συστήματος
   1.   Η κυριότητα του συστήματος όσον αφορά στα κοινά συστατικά στοιχεία ανήκει στην Επιτροπή.
   2.   Η κυριότητα του συστήματος όσον αφορά τα εθνικά συστατικά στοιχεία ανήκει στα κράτη μέλη.
   Άρθρο 27
   Ασφάλεια του συστήματος
   1.   Η Επιτροπή μεριμνά για την ασφάλεια των κοινών συστατικών στοιχείων. Τα κράτη μέλη μεριμνούν για την ασφάλεια των εθνικών συστατικών στοιχείων.
   Προς τούτο, η Επιτροπή και τα κράτη μέλη λαμβάνουν, τουλάχιστον, τα αναγκαία μέτρα ώστε:

               α)

               να εμποδίζουν κάθε μη εξουσιοδοτημένο άτομο να έχει πρόσβαση στις εγκαταστάσεις που χρησιμοποιούνται για την επεξεργασία των δεδομένων·

               β)

               να εμποδίζουν την εισαγωγή δεδομένων και κάθε μη εξουσιοδοτημένη ανάγνωση, τροποποίηση ή διαγραφή δεδομένων από μη εξουσιοδοτημένα άτομα·

               γ)

               να εντοπίζουν τις δραστηριότητες που αναφέρονται στα στοιχεία α) και β).

         2.   Η Επιτροπή και τα κράτη μέλη αλληλοενημερώνονται για τυχόν δραστηριότητες που μπορεί να έχουν ως αποτέλεσμα την παραβίαση ή την εικαζόμενη παραβίαση της ασφάλειας των ηλεκτρονικών συστημάτων.
   ΚΕΦΑΛΑΙΟ VI

      ΤΕΛΙΚΕΣ ΔΙΑΤΑΞΕΙΣ

   Άρθρο 28
   Αξιολόγηση των ηλεκτρονικών συστημάτων
   Η Επιτροπή και τα κράτη μέλη διενεργούν αξιολογήσεις των συστατικών στοιχείων για τα οποία είναι υπεύθυνα και, ειδικότερα, αναλύουν την ασφάλεια και ακεραιότητα των συστατικών στοιχείων και την εμπιστευτικότητα των δεδομένων που υφίστανται επεξεργασία στο πλαίσιο των εν λόγω συστατικών στοιχείων.
   Η Επιτροπή και τα κράτη μέλη αλληλοενημερώνονται για τα αποτελέσματα της αξιολόγησης.
   Άρθρο 29
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Νοεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 269 της 10.10.2013, σ. 1.

      (2)  Εκτελεστική απόφαση (ΕΕ) 2016/578 της Επιτροπής, της 11ης Απριλίου 2016, για την εκπόνηση του προγράμματος εργασιών σχετικά με την ανάπτυξη και εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα (ΕΕ L 99 της 15.4.2016, σ. 6).

      (3)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (ΕΕ L 119 της 4.5.2016, σ. 1).

      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (5)  Κατ' εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).

      (6)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).